
Sülysáp Nagyközség Önkormányzata
Polgármesteri Hivatal
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 126-9/2013
Előterjesztést készítette: Kántor Erzsébet testületi ügyintéző
Előterjesztés elkészítésének időpontja: 2013. január 10.
Előterjesztést véleményezi: Pénzügyi, Településfejlesztési és Ügyrendi Bizottság
Döntés módja: nyílt szavazás, egyszerű szótöbbség
Melléklet(ek): Kérelem

E L Ő T E R J E S Z T É S

Sülysáp Nagyközség Önkormányzata Képviselő-testületének

2013. január 17-án tartandó munkaterv szerinti ülésére

7. napirendhez

Tárgy: Kérelem – „Sülysáp” helységnév használatának engedélyezése
Tisztelt Képviselő-testület!

Pálinkás Imre kérelemmel fordult az Önkormányzathoz, melyben engedélyt kér a hamarosan megalakuló, új sülysápi polgárőrség nevében a „Sülysáp” megnevezés használatára, valamint arra, hogy székhelyként a Szent István tér 1. szám alatt található Polgármesteri Hivatal épületét bejegyeztethessék.
Mindenki előtt ismeretes, hogy az utóbbi években a polgárőrség nem működött hatékonyan, sőt egy ideje már egyáltalán nem működik. Sajnos az sem hozta meg a várt javulást az ügyben, hogy 2011-ben csatlakoztak a Bogdán Flórián Tűzoltó Egyesülethez, ezért néhányan – korábbi polgárőrök és újak is - úgy döntöttek, hogy ismét megpróbálnak egy önállóan működő polgárőrséget létrehozni. 

A település közbiztonságának emelése mindannyiunk érdeke, ezért ezt a példamutató kezdeményezést támogatni kell, javaslom, hogy támogassuk a kérésüket!

Ennek alapján kérem a tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen! 

…/2013. (I. 17.) ÖKT határozati javaslat
Sülysáp Nagyközség Önkormányzatának Képviselő-testülete 
1. az alakuló polgárőrség részére engedélyezi, hogy az Egyesület a „Sülysáp” elnevezést a nevébe felvegye.
2. hozzájárul ahhoz, hogy az Egyesület székhelyeként a Sülysáp, Szent István tér 1. szám kerüljön bejegyzésre.

Határidő: azonnal
Felelős: Horinka László polgármester
Sülysáp, 2013. január 10.

Horinka László s.k.


polgármester

Láttam! 

Sülysáp, 2013. január 10.
Tóth Krisztina s.k.
Jegyző
Sülysáp Nagyközség Önkormányzatának 

Képviselő-testülete

2241 Sülysáp 

Szent István tér 1.

Tisztelt Képviselő-testület!

Mint Önök előtt is ismeretes Sülysápon már hosszú évek óta működik polgárőrség, azonban az utóbbi években felmerül mind személyi, mind anyagi gondok miatt kénytelenek voltunk egyesülni a Bogdán Flórián Önkéntes Tűzoltó Egyesülettel. Együttműködésünk azonban nem volt zökkenőmentes, ezért néhány lelkes sülysápi lakos kezdeményezte egy új, önálló polgárőrség létrehozását, melyhez az Önök segítségét is kérjük. 

Azzal a tiszteletteljes kéréssel fordulunk Önökhöz, hogy megnevezésünkben engedélyezni szíveskedjenek a SÜLYSÁPI POLGÁRŐR EGYESÜLET név használatát, valamint székhelyként a Szent István tér 1. szám alatt található Polgármesteri Hivatal épületét bejegyeztetni.

Tisztelettel kérjük a számunkra kedvező döntés meghozatalát.

Sülysáp, 2013. január 10.

Üdvözlettel:


Pálinkás Imre


az Egyesület jövendőbeli elnöke

